يحميكى يا شابه لشبابك

يحميكى يا شابه لشبابك

من الحان رواية "العشره الطيبه" 1920
 كلمات 
الجميع: يحميكي ياشابة لشبابك ويبيض ياشايب شيبتك

تتهني به ويتهنى بك هيص ياجندي بدلوعتك

حسن: دستور ياللي ف وشه اخلوله

الجميع: حمص وعروسته باركوله

الوالي: هجاص خباص حاجي سنجق خمسة مره جوز طلق

الجميع: اللي قاله زمان حيعيده ويدش قديمه فى جديده

الوالي: بيرم كلمني كلام لايق

حسن: هس سمع روقوا ياخلايق

حمص: محسوب منسوب حظرة والي فخر الدين باشا جناب عالي

الوالي: مرحب مرحب تشريف بلضم

حمص: كعكم .. كعكم .. كعكم .. كعكم

الجميع: بلضم .. بلضم .. بلضم .. بلضم

حمص: شفتو أفندم عروسه برنجي

والي: شفتو

حمص: شفتو أفندم عروسه أوكنجي

والي: شفتو

حمص: موش شفتو أفندم أوتشنجي

والي: شفتو

حمص: موش شفتو أفندم دور دنجي

والي: شفتو

حمص: ها .. دلوقت قدم بيشنجي

والي: جــــــوزال

ست الدار: بقى ده الوالي يوه يانداشة الخلقة دي خلقة باشا

الجميع: يافضيحتك مين كان يتصور حمصه ع الوالي بتتمسخر

والي: ان شاء الله جوازات صافيات دوب اللا اللا عرق العافيات

حمص: استفهام مخصوص من فضلك امتى رايح جوز بنتك

الوالي: طبلجي زمرجي هيصة جهاز نصف الليل يحصل فيه جواز

حمص: بقى يحصل فيه فى نصف الليل

والي: ايفيت أفندم

حمص: نصف الليل

والي: إيفيت أفندم نصف الليل

حمص: (على حده)

حمدا لله شكرا لله وقت كافي علشان ارجع جوز بنت الوالي

الوالي: بوتشريفات كله خلاص سكتر برة أيا كل الناس

تعظيمات واجب تقديم حالا بوسوا يد كريم

حسن: تاتا ليف توتا واو توتا ييه يالا أمال ماتبوسوا ايديه

الجميع: يابو الريش انشالله تعيش وسنانك تغرس قراقيش

سيف: الحب يحلى ف نص الليل امتى بقى يقرب نص الليل

يانزهة الأرواح يابهجة الأفراح

السعد لاح ماحلى الصباح بعد الفرح بعد الفرح

في نص الليل

حسن: حضرة حمص أخضر أغا عروسه نمرة سته صاغا

ست الدار: هو دا سيف ولا عفريتته

سيف: ست الدار

ست الدار: أديني عرفته

الوالي: بعدين هانم يفضل والي إيده يستنى كده عالي

قدم هانم بوس يد كريم

الجميع: قدم هانم بوس يد كريم

ست الدار: ان كان ع البوس دانا أبوس وأبوس وأبوس وأبوس

(تتوجه ناحية سيف الدين)

الوالي: مهووس مهووس سكتر بره

الجميع: سكتر بره قدام والي فيه حد يبوس

ست الدار: جرى إيه ف عينيكم دي خدوده يحسدها الورد اللي ف عوده

سيف: اخص ياويلي ياسواد ليلي إيه بس مشعلق دي ف ديلي

ست الدار: والله باينها رايحه تبظرم على راسكو واخليه لكم ميتم

الجميع: يادم ياسم ياكبه تشيلك قصبه ف وشك حمى تجيلك

نزهة: ياخواتي ماتشهدوا ويايا عصفوري حاتخطفه حدايه

ست الدار: سامعينها ياهوه نازلة شتيمة ماخرجش واسيب دي سليمة

(تهجم على نزهة)

الوالي: كوكمش مجنون سكتر بره

الجميع: كوكمش مجنون سكتر بره (يخرجوها)

سيف: حملة وانزاحت ياسيد

الجميع: حملة وانزاحت يابدوي

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى